text: Flertallet af restauranter har ingen overenskomst 
  03 august 2012 kl. 06.46
  60-65 procent af ansatte i restaurationsbranchen arbejder uden overenskomst, vurderer 3F.
  Mens fagforbundet 3F forsøger at lamme restaurant Vejlegården, fordi den har indgået en overenskomst med den konkurrerende fagforening, Krifa, kan masser af andre restauratører helt uden overenskomster arbejde videre i fred. Det skriver Morgenavisen Jyllands-Posten.
   
  
  Arbejder helt uden 
  Der findes ingen sikre tal for overenskomstdækningen på det danske arbejdsmarked, men i fagbevægelsen betragtes restaurationsbranchen som en helt særlig udfordring, og 3F vurderer, at 60-65 procent af de ansatte i branchen arbejder uden overenskomst.
  
  De fleste i Vejle har 
  3F har overenskomster med 2400 restauranter og hoteller på landsplan, men ifølge Danmarks Statistik er der over 13.000 af disse virksomheder i Danmark.
  Afdelingsformand Martin Jensen fra 3F i Vejle skønner, at over 60 procent af restauranterne i Vejle har en overenskomst.
  